Kõrgusparandus

Kõrgusparandus (inglise keeles pitch correction) on audiosignaali intonatsiooni (helikõrguse) muutmine nii, et kõik noodid on võrdselt tempereeritud (näiteks nootide helikõrgused klaveril). See saavutatakse tavaliselt audiotarkvara või elektroonist seadet kasutades. Kõrgusparanduse seadmed saavutavad helikõrguste muutmise nii, et see ei mõjuta heli teisi parameetreid (näiteks tämber, helivaljus ning tempo). Kõrgusparandus esmalt tuvastab audiosignaali helikõrguse ning seejärel arvutab ja muudab audiosignaali vastavalt soovitud muutusele. Kõige rohkem kasutatakse kõrgusparanduse seadmeid levimuusikas ja lauluhääle helikõrguse parandamises. Enne kõrgusparanduse leiutamist pidi solisti hääle helikõrguse parandamiseks terve laulu või sobimatu osa uuesti salvestama. Samuti ei saanud enne kõrgusparanduse seadmeid reaalajas parandusi teha. Mõnikord on see vajalik näiteks kontsertidel, et kiiresti muuta "möödalaulmine" õigeks. Küll aga kasutati laulu järgi suu liigutamist, kui esineja ei saanud piisavalt hästi laulda. Kõrgusparandus oli suhteliselt tundmatu enne aastat 1997, kui tuli turule Antares Audio Technology automaatse häälestamise (Auto-Tune) kõrgusparanduse seade. See asendas varasema aeglase ja vaevarikka stuudiosalvestuse meetodi uue ja efektiivse moodusega, millel oli võimekus reaalajas helikõrgust parandada. Seda kasutati hiljem ka erinevatel esinemistel. Kõige tavalisem kõrgusparanduse kasutusvaldkond on solisti hääle helikõrguse parandamine vale helikõrgusega nootidel. Kõrgusparandus kiirendab tööd laulude salvestamisel, sest niiviisi ei pea iga kord kehvemat osa uuesti salvestama, vaid saab seda teha vastavate seadmetega. Kõrgusparandust saab rakendada ka näiteks muusikaintrumentide helikõrguste parandamiseks. Paljud artistid lisavad salvestusele kõrgusparanduse abil erinevaid efekte, mis muudab popmuusika veelgi mitmekesisemaks. Kuna kõrgusparanduse abil saab helisignaali kõrgust muuta, siis kasutatakse seda ka harmooniate loomiseks. Sedasi ei pea artist mitu korda erineva helikõrgusega laulma, vaid piisab ühest salvestusest, mida saab kõrgusparanduse abil kohandada vastavalt soovile. Kui kõrgusparandus muutus populaarsemaks, hakati seda liiga palju kasutama ning selle maine polnud eriti hea. Stuudiotes kasutati salaja kõrgusparandust, samal ajal väites, et seda ei tehta. Oli mitmeid arvamusi, et automaatne kõrgusparandus hävitab muusika ning lauluoskus pole enam nii eriline. Kui kõrgusparandust kasutada hästi, siis pole aru saadagi, et seda oleks kasutatud, kui aga seda teha rutakalt ja kehvemini, on hästi aru saada. Seetõttu kehvem kasutamine tekitas kõrgusparandusele halba mainet, aga professionaalne kasutamine seda mainet ei tõstnud. "Auto-Tune vs Pitch Correction". Auto-Tune. 12. september 2022. Vaadatud 26. märts 2023. "The Subtle Art of Pitch Correction". Universal Audio. Vaadatud 26. märts 2023. Anderton, Craig (1. juuli 2006). Anderton, Craig. "In Search of the Perfect Pitch; The fix is in". Lk 46.{{raamatuviide}}: CS1 hooldus: kuupäev ja aasta (link) Kody, Arthur (9. september 2021). "The Fundamentals of Vocal Pitch Correction". iZotope. Vaadatud 26. märts 2023. Anderson, Craig (21. november 2018). "In Praise of Pitch Correction". Sweetwater. Vaadatud 26. märts 2023.